CELEX: 31996D0728
Language: el
Date: 1996-11-29 00:00:00
Title: 96/728/ΕΚ: Απόφαση της Επιτροπής της 29ης Νοεμβρίου 1996 σχετικά με οικονομική ενίσχυση της Κοινότητας για την αποθεματοποίηση στη Γαλλία αντιγόνων που προορίζονται για την παρασκευή εμβολίων κατά του αφθώδους πυρετού (Το κείμενο στη γαλλική γλώσσα είναι το μόνο αυθεντικό)

Avis juridique important

|

31996D0728

96/728/ΕΚ: Απόφαση της Επιτροπής της 29ης Νοεμβρίου 1996 σχετικά με οικονομική ενίσχυση της Κοινότητας για την αποθεματοποίηση στη Γαλλία αντιγόνων που προορίζονται για την παρασκευή εμβολίων κατά του αφθώδους πυρετού (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 329 της 19/12/1996 σ. 0054 - 0054

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Νοεμβρίου 1996 σχετικά με οικονομική ενίσχυση της Κοινότητας για την αποθεματοποίηση στη Γαλλία αντιγόνων που προορίζονται για την παρασκευή εμβολίων κατά του αφθώδους πυρετού (Το κείμενο στη γαλλική γλώσσα είναι το μόνο αυθεντικό) (96/728/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ της Επιτροπής (2), και ιδίως το άρθρο 14,Εκτιμώντας:ότι, σύμφωνα με την απόφαση 91/666/ΕΟΚ του Συμβουλίου, της 11ης Δεκεμβρίου 1991, σχετικά με τη δημιουργία κοινοτικών αποθεμάτων εμβολίων κατά του αφθώδους πυρετού (3), η σύσταση τραπεζών αντιγόνων αποτελεί τμήμα της κοινοτικής δράσης που αποσκοπεί στη σύσταση κοινοτικών αποθεμάτων εμβολίων κατά του αφθώδους πυρετού 7ότι, στο άρθρο 3 της εν λόγω απόφασης ορίστηκε το Laboratoire de pathologie bovine του Centre national d'ιtudes vιtιrinaires et alimentaires της Λυόν (Γαλλία) ως τράπεζα αντιγόνων προκειμένου να συσταθούν κοινοτικά αποθέματα 7ότι όλες οι λειτουργίες και τα καθήκοντα που πρέπει να ασκούν οι τράπεζες αντιγόνων καθορίζονται στο άρθρο 4 της εν λόγω απόφασης 7 ότι η κοινοτική ενίσχυση έχει ως προϋπόθεση την εκτέλεση των καθηκόντων αυτών από την τράπεζα αντιγόνων 7ότι πρέπει να προβλεφθεί οικονομική ενίσχυση της Κοινότητας προς τις τράπεζες αντιγόνων ώστε να καταστεί δυνατή η άσκηση των λειτουργιών και των καθηκόντων που αναφέρονται στην εν λόγω απόφαση 7ότι, για δημοσιονομικούς λόγους, η οικονομική ενίσχυση της Κοινότητας χορηγείται για μία περίοδο ενός έτους 7ότι πρέπει, για λόγους που αφορούν κυρίως τον έλεγχο, να εφαρμόζονται τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5) 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η Κοινότητα χορηγεί οικονομική ενίσχυση στη Γαλλία για την αποθεματοποίηση αντιγόνων που προορίζονται για την παρασκευή εμβολίων κατά του αφθώδους πυρετού.Άρθρο 2 Η υλοποίηση της δράσης που αναφέρεται στο άρθρο 1 εξασφαλίζεται από το Laboratoire de pathologie bovine του Centre national d'ιtudes vιtιrinaires et alimentaires της Λυόν (Γαλλία). Η ενέργεια αυτή πρέπει να είναι σύμφωνη με τις διατάξεις του άρθρου 4 της απόφασης 91/666/ΕΟΚ.Άρθρο 3 Η οικονομική ενίσχυση της Κοινότητας καθορίζεται σε 70 000 Ecu για την περίοδο από 1ης Ιανουαρίου έως 31 Δεκεμβρίου 1997.Άρθρο 4 Η οικονομική ενίσχυση της Κοινότητας χορηγείται σύμφωνα με τους ακόλουθους κανόνες:- 70 % ως προκαταβολή κατόπιν αιτήσεως της Γαλλίας,- το υπόλοιπο μετά την υποβολή των δικαιολογητικών στοιχείων από τη Γαλλία σχετικά με την εξέλιξη της δράσης. Η υποβολή αυτών των στοιχείων πρέπει να πραγματοποιηθεί πριν από την 1η Μαρτίου 1998.Άρθρο 5 Εφαρμόζονται, τηρουμένων των αναλογιών, τα άρθρα 8 και 9 του κανονισμού (ΕΟΚ) αριθ. 729/70.Άρθρο 6 Η παρούσα απόφαση απευθύνεται στη Γαλλία.Βρυξέλλες, 29 Νοεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 224 της 18. 8. 1990, σ. 19.(2) ΕΕ αριθ. L 168 της 2. 7. 1994, σ. 31.(3) ΕΕ αριθ. L 368 της 31. 12. 1991, σ. 21.(4) ΕΕ αριθ. L 94 της 28. 4. 1970, σ. 13.(5) ΕΕ αριθ. L 185 της 15. 7. 1988, σ. 1.